Komunikaĵo pri kronviruso kaj SEMEO
#000000
Hieraŭ vespere okazis la lasta vespero de SEMEO, estis speciala vespero, plena je graveco pro la reta interŝanĝo kun niaj italaj amikoj, sed kiu tamen konservis festan kaj optimistan etoson. Ni decidis prokrasti al posta dato ĉiuj aliaj eventoj antaŭpreparitaj kadre de SEMEO (debato, vikipedia maratono, atelieroj...).
#000001
Kelkaj printempaj eventoj ankaŭ estos forŝovitaj, kiel la staĝo en Arrout, aŭ la Erasmus+ moviĝoj. Se vi estas koncernataj ni kontaktos vin individue dum la venontaj tagoj. La radio-elsendo ankaŭ pluvivas, sed sia enhavo certe ŝanĝiĝos.
#000003
Tiuj specialaj semajnoj estos okazo por ni antaŭenigi aliajn projektojn, pliriĉigi nian retejon kaj sociretajn paĝojn, uzi novajn komunikilojn, inventi novajn retajn renkontiĝojn.
#000004
Ni ankaŭ profitu je tiuj hejmrestadaj tagoj por (re)komenci lernadon, (re)malkovri la retan esperantan mondon, mendi kaj legi librojn, kaj ankaŭ pripensi la fartecon de nia mondo. Ke tiu krizo okazigu ekkonsciojn individuajn kaj kolektivajn, kiuj profitos al la homaro, por pli da internacia kaj intergeneracia solidareco, pli da inkluziveco kaj da respekto.
#000005
Ni respektu la instrukciojn, ni estu respondecaj, ni zorgu pri tiuj ĉirkaŭ ni, niaj familianoj kaj amikoj, kaj tiuj kiuj estas izolataj, kiuj suferas aŭ suferos pro tiu krizo... ĉar ni scias ke renkontiĝoj estas valoraj momentoj, ĉar ili mankos al ni, kaj ĉar ni volas ke ili revenu kiel eble plej frue!
#000006